ASSEMBLEA GENERAL DEL PEHOC

Reunits els relacionats més avall, el dissabte dia 5 de desembre 2020, a les 10’30 del matí en segona convocatòria. En motiu de la pandèmia de COVID-19 i les mesures de seguretat es fa l’acte en streaming des del canal del PEHOC de Youtube enregistrat des de la Sala Torín d’Olot, al local social del PEHOC, situat a la plaça Puig del Roser, núm 13 d’Olot, on hi ha els càrrecs orgànics de l’entitat, en un sol pla, els socis des de les seves llars respectives, així es constitueix l'Assemblea General del PEHOC amb l’ordre del dia següent.

**Socis assistents**: Antoni Agustí Martí, Joaquim Monturiol i Sanés, Albert Planas Serra, Andreu Reixach Nogué, Marta Pagès Villaverde, Gerard Serrat Nogué, Josep Catà Tur, Arnau Brosa Planella, Albert Batlle Carreras, Margarida Arau Canal, Jordi Espadalé Vergés, Francesc Llop Puig, Xevi Collell Colomer, Jesús Gutiérrez Martínez, Miquel Àngel Fumanal Pagès, Manel Mitjà Batlle, Anna Escarpanter Llandrich, Ivan Sancho Triviño, Susanna Berga Costa, Ester Sala Codina, Emili Bassols Isamat, Núria Palasí Navarro, Josep Magnet Burch, Eric Vilarrasa Canadell, Laia Martí Buxó, Jan Torra Terricabres, Mª de Lluc Serra Armengol, Blanca Pairó Puig, Daniel Carrillo Martín, Raimond Viñolas Jaume.

S’incorpora més tard: Raül Valls Lucea

L'assemblea general ordinària s’inicia amb el següent ordre del dia:

# Lectura i aprovació de l’acta de l’assemblea anterior.

El secretari, Gerard Serrat, procedeix a preguntar si tothom ha rebut l’acta per correu electrònic o per correu ordinari i tal com es va aprovar en assemblees anteriors, es procedeix a fer un resum dels punts tractats, es dona per llegida.

Tot seguit, es demana si hi ha alguna esmena a fer abans de passar a votació. A continuació es vota i s’aprova per unanimitat dels assistents el redactat de l’acta de l’Assemblea anterior i 5 abstencions.

# Memòria d’activitats PEHOC 2019.

El vicepresident Albert Batlle fa un resum de les activitats de l’any amb la presentació en suport digital. Destaquen les següents:

* 11 xerrades, 3 de les quals van ser suspeses per la COVID-19, amb una participació aproximada de 320 persones, cosa que dona una mitjana d’unes 40 persones.
* 6 xerrades de Cicles a Can Trona, dos de les quals a través de YouTube , amb una assistència de 360 persones, que dona una mitjana d’unes 60 persones per xerrada.
* 2 sortides entre les pròpies i les que s’han fet en col·laboració amb altres entitats, en les quals han participat 30 persones. Han estat: Noguer de Segueró (març) i La Garriga (desembre). A causa de la pandèmia es van haver d’anul·lar les altres sortides.
* Curs d’estiu La Guerra Civil Espanyola a Catalunya. 1936-1939.
* Presentació dels treballs guanyadors dels premis Salvador Reixach i Jordi Pujiula (aquesta darrera es va haver de posposar fins a principis del 2020).
* Presentació de diferents llibres, entre ells els Annals 2019 (núm. 30) amb la intenció d’elevar la seva indexació.
* Participació als premis SR i JP amb 73 treballs presentats amb un augment significatiu respecta l’any anterior de 13 treballs més, i una participació de centres de fora la comarca com ara Osona. Els actes de lliurament a Santa Pau i Olot, fets presencialment i telemàticament respectivament, i van assistir unes 430 persones. Aquests premis han comptat amb la nova creació de dos premis especial de temàtica Comarcal i Eductiva.
* XXIII Trobada Centres d’estudis gironins.
* Xerrades, jornades i col·laboracions en diferents actes al voltant de la figura del maqui olotí, Francesc Serrat, més conegut com a Cisquet, fetes per mitjans telemàtiques i amb una participació d’unes 100 persones.
* Actes d’homenatge del Centre Obrer d’Olot (Juny)

En resum, unes 1100 persones aproximades han participat en els actes anuals realitzats pel PEHOC.

Per finalitzar l’Albert Batlle agraeix a la junta sortint la feina feta i el llegat que s’ha rebut, però a causa de la pandèmia el volum d’actes s’ha vist afectat tot i que en la mesura del possible s’han fet per mitjans telemàtics.

# Balanç Econòmic de l’entitat

* 1. **Tancament de l’exercici econòmic 2019.**

El tresorer, en Manel Mitjà, fa l’exposició del tancament de l’exercici 2019 amb el següent resum per partides:

|  |
| --- |
| **DESPESES** |
| DESPESES BANC | 217,41 | € |
| CICLE DE XERRADES | 5187,44 | € |
| PREMIS T. RECERCA | 9661,25 | € |
| ANNALS | 4345,58 | € |
| MATERIAL OFICINA | 1130,08 | € |
| ALTRES | 2380,97 | € |
| MAQUIS/CENTRE OBRER | 10972,63 | € |
| PROJECTE AIGUA | 1625,00 | € |
| IRPF | -667,20 | € |
| TOTAL | **34853,16** | **€** |

|  |
| --- |
| **INGRESSOS** |
| QUOTES | 5140,00 | € |
| SUBVENCIONS | 35275,50 | € |
| ALTRES | 2061,75 | € |
| TATAL | **42477,25** | **€** |

## El resum i saldo final és:

|  |
| --- |
| **SALDO FINAL** |
| SALDO 2018 | 18993,03 | € |
| TOTAL INGRESSOS | 42477,25 | € |
| TOTAL DESPESES | 34853,16 | € |
| TOTAL | **26617,12** | **€** |

Es porta a votació el tancament del pressupost executat el 2019 i és aprovat per 28 vots a favor i 3 abstencions dels socis assistents.

* 1. **Presentació i aprovació, si s’escau, del pressupost per al 2020**

El tresorer presenta la previsió de despeses i ingressos per al 2020.

|  |
| --- |
| **DESPESES** |
| CICLE DE XERRADES | 5200,00 | € |
| ALTRES ACTIVITATS | 1020,00 | € |
| PREMIS SR I JP | 13000,00 | € |
| ANNALS Nº31 | 9350,00 | € |
| VARIS | 900,00 | € |
| ALTRES ACTIVITATS | 1000,00 | € |
| PATRIMONI LA VALL | 8000,00 | € |
| TOTAL | **38470,00** | **€** |
|  |  |  |
| **INGRESSOS** |
| QUOTES | 5100,00 | € |
| PREVISIÓ SUBVENCIONS | 18100,00 | € |
| PATROCINIS PREVIS | 7250,00 | € |
| CAIXABANK | 8000,00 | € |
| TATAL | **38450,00** | **€** |

Tot seguit, es porta a votació el pressupost per al 2019 i s’aprova per 28 a favor i tres abstencions.

Per acabar, el tresorer informa que a dia d’avui es deixa un saldo positiu total de **16.622,22€** i que hi ha totes les factures pagades.

1. **Associats. Resum d’altes i baixes.**

Margarita Arau i Marta Pagès fan un repàs de les altes i baixes de socis i presenta el resum per al 2019 en què es passa dels 142 socis ordinaris del 2018 als 157 el 2019. Amb dues baixes i 17 altes.

# Presentació volum dels Annals 2020. Lliurament als socis presents.

El president, Miquel Àngel Fumanal, passa a exposar que aquest any els annals del 2020 inicien una nova etapa en un nou format i volum més gran igualant-nos així amb altres annals que tenim en els centres d’estudis més propers i amb la voluntat d’aconseguir una indexació superior de l’actual. Amb l’ajuda, de l’associada Susana Berga, s’ha elaborat un nou format pels mateixos dotant-lo d’un canvi del seu disseny interior i exterior de maquetació innovador. S’ha reforçat el comitè de correcció de català amb Joan Torres, Irene Costa i Eloi Domínguez.

S’ha comptat amb uns articles molt bons i extensos en les seves matèries on hi ha molts temes diversos i tractats a fons. Alguns del seus autors són: Joel Colomer, Xavier Pallàs, Xavier Solà, Josep Catà, Maria de Lluc, Jordi Espadaler i Jesús Gutierrez... Així com també alguns del treballs premiats en els premis Jordi Pujiula i Salvador Reixach.

Els Annals d’enguany han estat redactats per assolir un nivell acadèmic superior i que ens permetrà indexar la publicació en el programa CARHUS de Catalunya, el referent més elevat del nostre entorn.

# Noves seccions del PEHOC.

El president, Miquel Àngel Fumanal exposa que com ja es va anunciar a l’assemblea passada una de les voluntats era de fer créixer el PEHOC amb noves seccions d’àmbits diversos i de diferents branques acadèmiques. El president dona pas a les diferents seccions.

Es dona la paraula a l’Albert Planas per part de la Comissió Cisquet, que parla en nom de Raül Valls, president de l’entitat. Exposa que aquest any es celebra l’any Cisquet i que s’organitzen diversos actes: Un dels quals és l’estrena de la pel·lícula-documental sobre el maquí Cisquet. L’elaboració de una ruta però on va passar, a partir de fonts inèdites. També anuncia que es tornarà a editar el llibre *Cisquet, un maqui olotí*, Francesc Serrat, sent aquesta la tercera edició del llibre. El 25 de febrer, coincidint amb el seu afusellament hi haurà una visita guiada per els principals escenaris de la seva vida a la ciutat. Una jornada sobre els maquis al mes de Juny a Can Trona així com un acte al local Nuria de Olot.

Seguidament es dona pas a l’Arnau Brosa que exposa el projecte de la Cultura de l’Aigua, que es un projecte que fa uns 4 anys que s’està gestant. On s’exposa l’ús que es fa de l’agua a la Vall d’en Bas, en especial els molins moguts per aigua, sent aquests mes de 40 molins per inventariar. S’anuncia una publicació amb tot el cos documental i les fitxes de cada molí de cares al 2021, així com una presentació pública a Can Trona. Destaca la bona sintonia que es té amb el PEHOC, l‘ajuntament de la Vall i l’Institut Ramon Montaner (IRMU), i confia en poder aplicar aquest model de treball en futurs treballs d’àmbits diversos.

Es dona pas a Cristina Capó, regidora de Santa Pau, l’Albert Plana també parlarà en en nom seu. Exposa l’inici d’un projecte d’investigació sobre els deportats Garrotxins per l’Alemanya Nazi, cal destacar que la majoria de pobles de la comarca tenen deportats al camps nazis. La voluntat és d’ampliar la biografia d’aquestes persones, des del seu naixement i fins a la seva mort, entre ells dos alcaldes de la comarca i el cap del PSUC olotí. S’està treballant amb 50 arxius diferents, esposa que el motiu del projecte és la recent obertura dels arxius alemanys i que també s’està duent a terme a altres comarques. La voluntat és acabar la recerca en un any i que es finalitzi amb un volum documental de la mateixa, *Els Garrotxins als camps nazis*. Amb un gran acte al Torín per a la seva presentació al públic amb la presencia dels familiars més propers. També anuncia poder col·laborar a la col·locació de les ja famoses pedres *Stolperstein* a cada casa on van viure els deportats.

El president dona pas a Maria de Lluc Serra, que exposa el projecte de l’IPCIG. Que tracta de fer un inventari d’àmbit garrotxí on quedi plasmada la informació immaterial mes rellevant de la zona, com ara *Dansa vives d’arrel de la Garrotxa* a càrrec de l’Arnau Brosa; *La fageda d’en Jordà i altres fagedes* a càrrec de Miquel Àngel Fumanal; *Els dolors la força de les confraries* a cura de Nuria Martínez; *Grans fires d’ahir i d’avui* a càrrec de Jan Torra; *Viure entre volcans, lèxic i literatures* per Maria de Lluc Serra.

Segueix la secció més jove de l’entitat, la secció d’arqueologia, parla en nom seu la Núria Martínez. Anuncia que són un grup de 6 persones i que el primer objectiu que s’han posat és conèixer l’estat actual de l’arqueologia a la Garrotxa. També volen fer difusió dels temes que ja s’han anat fent durant l’any posterior i de tots els estudis que es vaguin fent. S’està elaborant una base de dades amb els jaciments inventariats, mitjançant l’Inventari de Patrimoni Arqueològic. Es vol aconseguir una base de dades completa i viva d’àmbit urbà i rural, que es pugui anar ampliant en el temps, així com que acabi sent un punt de referencia de l’estudi de la zona, on anar a buscar la informació per altres projectes o interessats. Anuncia la publicació als Annals del PEHOC properament, amb la explicació de l’arqueologia que es fa a la comarca. També exposa que seria interesant fer activitats no només per al públic en general, sinó també apropar-ho a les escoles i instituts.

Per últim es dona pas a la secció de Ciències, parla en nom seu Ester Sala, coordinadora dels *Grans* *interrogants de la ciència*, entra altres. Exposa que des del PEHOC ja es col·labora amb els interrogants de la ciència a traves del Youtube i que esta sent tot un èxit, malgrat la situació actual de pandèmia. Anima a tothom que estigui interessat a formar part de la secció ja que avarca diferents aspectes científics. I que la voluntat final és de crear contingut documental, educatiu, lúdic i que es pugui compartir mitjançant diverses formes, com ara: monografies, publicacions, visites, excursions, sortides, inclús tertúlies científiques. S’obra la porta a col·laborar amb altres entitats que es dediquin a les mateixes inquietuds així com també a la divulgació. Es dona pas a la Blanca Pairó, membre de la mateixa secció. Exposa que parla en nom d’un grup de tres persones que acaben d’entrar al PEHOC. La seva voluntat és la de fer difusió i acostar al públic en general el Medi Ambient, com per exemple tota la fauna que hi ha a la nostra comarca. Amb la voluntat de difondre el medi ambient a totes les edats possibles. Per finalitzar s’obra la porta a tothom que en vulgui forma part.

# Precs i preguntes.

El soci, Josep Catà demana la paraula per preguntar quina serà la forma de recollida dels Annals d’enguany. Respon el president explicant que aquest any per els motius de la pandèmia s’ha reforçat l’enviament per correu als socis de fora d’Olot, així com qui ho demani també de la mateixa ciutat, però que si es vol es pot anar a l’Arxiu a buscar-lo.

El soci Raül Valls es disculpa per la baixa connexió telemàtica i la seva recent incorporació a la reunió. Fa esment de la reedició del llibre d’en Cisquet, anteriorment esmentada, i que si des del PEHOC es podria subvencionar part del cost de l’edició.

Per últim parla el nostre president, Miquel Àngel Fumanal qui anuncia que degut a la pandèmia, el PEHOC s’ha digitalitzat per poder arribar a tots els socis amb la major amplitud possible que permeten els mitjans telemàtics i que l’esforç per modernitzar el PEHOC no ha està fàcil però si ràpid. Continua expressant que és un orgull la magnitud que està agafant el PEHOC amb les seves noves seccions i que s’espera que segueixi creixent amb noves branques acadèmiques. Tanca l’acte desitjant unes bones vacances de Nadal a tothom.

No havent-hi més punts a tractar, a les 12:15 del migdia el President aixeca la sessió, de la qual, com a secretari, estenc i certifico aquesta acta.

Vist-i-plau

Miquel Àngel Fumanal Pagès

President

Gerard Serrat Nogué

Secretari del PEHOC